cyanic-selkie/wikianc huggingface dataset:
তানজাহ
তানজাহ (বার্বার ও আরবি ভাষায়: طنجة ত্বাঞ্জাহ্‌; ইংরেজি ভাষায়: Tangier ট্যাঞ্জিয়ার্‌; ফরাসি ভাষায়: Tanger তঁঝ়ে, স্পেনীয়: Tánger তাংখ়ের্‌) উত্তর মরক্কোর তানজাহ প্রদেশের একটি শহর। এটি জিব্রাল্টার প্রণালীর একটি ছোট উপসাগরের তীরে অবস্থিত সমুদ্রবন্দর। শহরে জাহাজ তৈরি এবং অন্যান্য কিছু শিল্পের কারখানা আছে। এখানেই ইবনে বতুতার মাজার রয়েছে। ১৪৭১ সালে পর্তুগিজেরা আরবদের কাছ থেকে তানজাহ দখল করে নেয় এবং ব্রাগানজার রাজকুমারী ক্যাথারিনের পক্ষ থেকে যৌতুক হিসেবে শহরটিকে ইংল্যান্ডের রাজা দ্বিতীয় চার্লসকে প্রদান করা হয়। ১৬৮৪ সালে ইংরেজরা শহরটিকে পরিত্যাগ করলে এটি মুরদের নিয়ন্ত্রণে আসে। তবে শিঘ্রই এটি জলদস্যুদের একটি আখড়ায় পরিণত হয়। ১৯১১-১২ সালে আশেপাশের প্রায় ৩৬০ বর্গকিলোমিটার এলাকাসহ তানজাহকে একটি আন্তর্জাতিক অঞ্চল ঘোষণা করা হয়। যুক্তরাজ্য, ফ্রান্স ও স্পেন একটি চুক্তি স্বাক্ষর করে যা শহরটির স্থায়ী নিরাপত্তা নিশ্চিত করে। ১৯২৯ সালে স্পেনকে শহরটির পুলিশি প্রতিরক্ষার দায়িত্ব দেওয়া হয়। ১৯৪০ থেকে ১৯৪৫ সাল পর্যন্ত শহরটি সম্পূর্ণ স্পেনের নিয়ন্ত্রণে ছিল। এর পরে আবার এটি আন্তর্জাতিক প্রশাসনের অধীনে আসে। ১৯৫৬ সালে তানজাহ অঞ্চলের আন্তর্জাতিক মর্যাদা বিলুপ্ত করা হয়। এখানে প্রায় ৭ লক্ষ লোক বাস করেন।
ভির্গিনিউস শিক্‌শনিস
ভির্গিনিউস শিক্‌শনিস (লিথুয়ানীয় ভাষায় Virginijus Šikšnys; জন্ম ২৬শে জানুয়ারি ১৯৫৬) একজন লিথুয়ানীয় প্রাণরসায়নবিদ। তিনি বংশাণু সম্পাদনার জন্য ক্রিস্পার প্রযুক্তি ব্যবহারে মৌলিক গবেষণার জন্য খ্যাতিলাভ করেছেন ও পুরস্কৃত হয়েছেন।
জীবনী
শিক্‌শনিস ভিলনিউস বিশ্ববিদ্যালয়ে জৈব রসায়ন অধ্যয়ন করেন ও ১৯৭৮ সালে স্নাতকোত্তর উপাধি লাভ করেন। সেখান থেকে তিনি মস্কোর লমোনোসভ বিশ্ববিদ্যালয়ে গিয়ে সেখানে উৎসেচক সঞ্চরণবিজ্ঞান নিয়ে গবেষণা করে ১৯৮৩ সালে ডক্টরেটের সমতুল্য একটি উপাধি লাভ করেন। ১৯৮২ থেকে ১৯৯৩ পর্যন্ত তিনি ভিলনিউসের ফলিত উৎসেচকবিজ্ঞান গবেষণা প্রতিষ্ঠানে কাজ করেন। ১৯৯৩ সালে তিনি জার্মানির মার্টিন্সরিডে অবস্থিত মাক্স প্লাংক প্রাণরসায়ন গবেষণা প্রতিষ্ঠানে অতিথি বিজ্ঞানী হিসেবে নোবেল পুরস্কার বিজয়ী অধ্যাপক রোবের্ট হুবারের পরীক্ষাগারে কাজ করেন। ১৯৯৫ সাল থেকে শিক্‌শনিস ভিলনিউস বিশ্ববিদ্যালয়ের জৈব প্রযুক্তি গবেষণা প্রতিষ্ঠানের প্রধান বিজ্ঞানী ও প্রোটিন-ডিএনএ আন্তঃক্রিয়াসমূহ বিভাগের প্রধানের দায়িত্ব পালন করছেন। ২০০৬ সাল থেকে তিনি ভিলনিউস বিশ্ববিদ্যালয়ের অধ্যাপক ও লিথুয়ানীয় বিজ্ঞান অ্যাকাডেমির একজন সদস্য। ২০০৭ সাল থেকে তিনি ভিলনিউস বিশ্ববিদ্যালয়ের জৈব প্রযুক্তি গবেষণা প্রতিষ্ঠানের পরিষদ প্রধান।
গবেষণা
শিক্‌সনিসের গবেষণার আগ্রহের বিষয়গুলির মধ্যে আছে নিউক্লিয়িক অ্যাসিডের বিপাকের সাথে সংশ্লিষ্ট উৎসেচকগুলির গাঠনিক-কার্যগত সম্পর্ক। তিনি তাঁর পরীক্ষাগারের সদস্যদের সাথে ব্যাকটেরিয়াজনিত ভাইরাসরোধী প্রতিরক্ষার সাথে সম্পর্কিত প্রোটিনসমূহের উপরে প্রাণরাসায়নিক, জৈবপদার্থবৈজ্ঞানিক ও গাঠনিক গবেষণা সম্পাদন করেন। এদের মধ্যে সীমায়িতকরণ এন্ডোনিউক্লিয়েজসমূহ এবং ক্রিস্পার-ক্যাস ব্যবস্থাগুলি উল্লেখযোগ্য। শিক্‌শনিস ৯০টিরও বেশি গবেষণাপত্র প্রকাশ করেছেন এবং ৫টি কৃতিসত্ত্বের জন্য আবেদনপত্র পূরণ করেছেন।
ক্রিস্পার-ক্যাসের প্রকাশনা
শিক্‌শনিস ২০০৭ সাল থেকে ক্রিস্পার-ক্যাস প্রযুক্তির উপরে যান্ত্রিক গবেষণা সম্পাদন করেন। ক্রিস্পার-ক্যাস ছিল নব্য আবিষ্কৃত একটি ব্যাকটেরিয়াজনিত ভাইরাসরোধী ব্যবস্থা। তিনি ক্যাস৯ প্রোটিন অণুর মাধ্যমে পরিকল্পিতভাবে ডিএনএ অণুর ভাঙন প্রদর্শনকারী প্রথম কয়েকজন বিজ্ঞানীদের একজন।   শিক্‌শনিসের মতে তাঁর গবেষণাপত্রটি সংশ্লিষ্ট গবেষণা সাময়িকীর সম্পাদক-মণ্ডলীর কাছে গুরুত্বপূর্ণ মনে হয়নি বিধায় এটি পর্যালোকদের কাছে পাঠানো হয়নি, ফলে তিনি ক্রিস্পার প্রযুক্তির মাধ্যমে ডিএনএ সম্পাদনা আবিষ্কারকারী প্রথম বিজ্ঞানী হিসেবে মর্যাদা অর্জনে সক্ষম হননি। মার্টিন শ্লাক প্রতিবেদনে লেখেন যে শিক্‌শনিস ক্যাস৯-এর দ্বারা ডিএনএ ভাঙন সংক্রান্ত গবেষণা নিবন্ধটি সেল রিপোর্ট্‌স গবেষণা সাময়িকীর কাছে ২০১২ সালের ১৮ই এপ্রিল জমা দেন। কিন্তু সহকর্মীদের পর্যালোচনা ছাড়াই এটিকে প্রত্যাখ্যান করা হলে তিনি নিবন্ধটিকে এক মাস পরে প্রোসিডিংস অভ দ্য ন্যাশনাল অ্যাকাডেমি অফ সায়েন্সেস অফ দ্য ইউনাইটেড স্টেটস অভ অ্যামেরিকা]] নামক গবেষণা সাময়িকীর বরাবর জমা দেন, এবং এর বেশ কয়েক মাস পরে পর্যালোচনার পর নিবন্ধটি সেখানে প্রকাশিত হয়। একই সময়ে জেনিফার ডাউডনা ও এমানুয়েল শারপঁতিয়ে তাদের গবেষণার ফলাফল সায়েন্স নামক বিজ্ঞান গবেষণা সাময়িকীতে জমা দিলে মাত্র দুই সপ্তাহের মধ্যে পর্যালোচিত হয়ে সেটি প্রকাশিত হয়েছিল। ক্যাস৯-ভিত্তিক বংশাণুসমগ্র সম্পাদনা প্রযুক্তিটির একচেটিয়া অনুমতিপত্র দ্যুপোঁ-কে প্রদান করা হয়।
অন্তঃক্ষরা গ্রন্থিবিজ্ঞান
এন্ডোক্রাইনোলজি (Endocrinology) বা আক্ষরিক অর্থে অন্তঃক্ষরাবিজ্ঞান বা অন্তঃক্ষরাগ্রন্থিবিজ্ঞান হচ্ছে জীববিজ্ঞান ও চিকিৎসাবিজ্ঞানের একটি শাখা অন্তঃক্ষরা গ্রন্থিতন্ত্র, এর রোগ, এবং হরমোন নামক সুনির্দিষ্ট জৈব যৌগের নিঃসরণ নিয়ে অধ্যয়ন করে। এছাড়াও শরীরের বিভিন্ন কার্যপ্রক্রিয়ার সমন্বয়ও বিজ্ঞানের এই শাখার অন্তর্ভুক্ত। হরমোন দ্বারা নিয়ন্ত্রিত এসকল সমন্বয় কার্যক্রমের মধ্যে রয়েছে শরীরের বিভিন্ন বিকাশমূলক প্রক্রিয়ার স্বতঃবিস্তার, দেহের বৃদ্ধি ও বিকাশ, পার্থক্য, বিপাকের শারীরিক বা আচরণগত প্রক্রিয়া, টিস্যুর কর্মপ্রক্রিয়া, ঘুম, পরিপাক, শ্বসন, রেচন, মেজাজ, মানসিক চাপ, স্তন্যদান, নড়াচড়া করার ক্ষমতা, প্রজনন, এবং প্রত্যক্ষণ। এন্ডোক্রাইনোলজির বিশেষায়িত শাখার মধ্যে রয়েছে আচরণগত এন্ডোক্রাইনোলজি  এবং তুলনামূলক এন্ডোক্রাইনোলজি। এ বিষয়ে বিশেষজ্ঞ পেশাজীবিদের এন্ডোক্রাইনোলজিস্ট বলা হয়।
বিভিন্ন ধরনের গ্রন্থির সমন্বয়ে অন্তঃক্ষরা গ্রন্থিতন্ত্র গঠিত। শরীরের বিভিন্ন অংশে এই গ্রন্থিগুলো বিস্তৃত। এই গ্রন্থিগুলো থেকে বিভিন্ন ধরনের হরমোন কোনো নালি ছাড়াই সরাসরি রক্ত নিঃসরিত হয়। এজন্য অন্তঃক্ষরা গ্রন্থিগুলো নালিবিহীন গ্রন্থি হিসেবে স্বীকৃত। হরমোনের বিভিন্ন রকমের কাজ রয়েছে এবং তাদের কাজের ধরনও ভিন্ন। উদাহরণস্বরূপ বলা যায়, একটি নির্দিষ্ট হরমোন শরীরের একাধিক অঙ্গের উপর বিভিন্ন ধরনের প্রভাব ফেলতে পারে, অপরদিকে একটি নির্দিষ্ট অঙ্গ বিভিন্ন ধরনের হরমোন দ্বারা প্রভাবিতও হতে পারে।
অন্তঃক্ষরা গ্রন্থিতন্ত্র
এন্ডোক্রাইনোলজি মানব দেহের অন্তঃক্ষরা গ্রন্থিতন্ত্র নিয়ে আলোচনা ও গবেষণা করে। এটি হরমোন নিঃসরণকারী অন্তঃক্ষরা গ্রন্থিগুলোর সমন্বয়ে গঠিত একটি তন্ত্র। হরমোন হচ্ছে এক প্রবার রাসায়নি যৌগ যা দেহের বিভিন্ন অঙ্গতন্ত্রের কার্যক্রমকে প্রভাবিত করে। হরমোনের উদাহরণের মধ্যের রয়েছে থাইরয়েড হরমোন, বিকাশ হরমোন, ইনসুলিন, ইত্যাদি। অন্তঃক্ষরা গ্রন্থিতন্ত্রের কাজ প্রতিক্রিয়াশীলতার ওপর নির্ভরশীল। কারণ দেখা যায় এক হরমোনের কাজ (মাধ্যমিক হরমোন) বা নিঃসরণ নিয়ন্ত্রিত হয় অন্য হরমোনের (প্রাথমিক হরমোন) নিঃসরণ দ্বারা। উদারহরণস্বরূপ থাইরয়েড হরমোনের (মাধ্যমিক হরমোন) নিঃসরণ নিয়ন্ত্রিত হয় থাইরয়েড উত্তেজক হরমোনের (প্রাথমিক হরমোন) নিঃসরণের মাধ্যমে। যদি মাধ্যমিক হরমোনের নিঃসরণ খুব বেশি পরিমাণে হয় তবে তা হোমিওস্ট্যাটিস অনুসরণের মাধ্যমে প্রাথমিক হরমোনের দিকে নেতিবাচক প্রতিক্রিয়া সৃষ্টি করে।
ইতিহাস
জার্মান বিজ্ঞানি আর্নল্ড আডোলফ বের্টহোল্ডকে এন্ডোক্রাইনোলজির জনক বলা হলেও সর্বপ্রথম চীনে এন্ডোক্রাইনোলজি নিয়ে কাজ করার প্রমাণ পাওয়া যায়। খ্রিষ্টপূর্ব ২০০ শতকের দিকে চীনারা মানুষের মূত্র থেকে যৌন হরমোন ও পিটুইটারি হরমোন আলাদা করতে সমর্থ হয়। এ কাজের জন্য তারা স্টেরয়েড হরমোনের ঊর্দ্ধপাতন করার মতো বিভিন্ন ধরনের জটিল পদ্ধতি প্রয়োগ করেছিলো। ১১০০ খ্রিষ্টাব্দের প্রাচীন চৈনিক লেখনিতে হরমোন আলাদা করার আরেকটি পদ্ধতি প্রয়োগের প্রমাণ পাওয়া যায়। এ পদ্ধতিতে হরমোন আলাদা করতে গ্লেডিটসিয়া সাইনেনসিয়া নামক ফুলের বিচি থেকে প্রাপ্ত স্যাপোনিন যৌগ ব্যবহার করা হয়েছিলো। এছাড়া জিপসাম (ক্যালসিয়াম সালফেট) ব্যবহারের প্রমাণও পাওয়া যায়।
রুম (উপন্যাস)
রুম (কক্ষ) আইরিশ-কানাডীয় লেখিকা এমা ডনাহিউর ২০১০ সালের একটি উপন্যাস। পাঁচ বছরের শিশু জ্যাকের দৃষ্টিকোণ থেকে গল্পটি বলা হয়েছে, যে তার মায়ের সাথে একটি ছোট কামরায় বন্দী রয়েছে। ফ্রিৎজল কেস-এ পাঁচ বছর বয়সী ফেলিক্স এবং পেনসিলভেনিয়ার এক নারী উপন্যাসটির মতই একটি ছোট কামরায় তার সন্তানদের ৮ বছর ধরে বন্দী রাখার বিষয়ে ২০০৮ সালে আদালতের একটি মামলার বিষয়ে শোনার পর ডনাহিউ উপন্যাসটি রচনায় অনুপ্রাণিত হন।
উপন্যাসটি ২০১১ অরেঞ্জ প্রাইজের জন্য দীর্ঘ তালিকায় স্থান পায় এবং ২০১১ কমনওয়েলথ রাইটার্স প্রাইজ আঞ্চলিক পুরস্কার (ক্যারিবিয় ও কানাডা) অর্জন করে। এছাড়াও এটি ২০১০ সালে ম্যান বুকার পুরস্কার এবং ২০১০ রজার্স রাইটার্স ট্রাস্ট ফিকশন পুরস্কার এবং ২০১০ গভর্নর জেনারেল পুরস্কারের জন্য সংক্ষিপ্ত তালিকায় স্থান পায়।
রুম উপন্যাসের উপর ভিত্তি করে নির্মিত একই নামের চলচ্চিত্র ২০১৫ সালের অক্টোবরে মুক্তি পায়, যেটির শ্রেষ্ঠাংশে অভিনয় করেন ব্রি লারসন ও জ্যাকব ট্রেম্বলে। চলচ্চিত্রটি সমালোচক ও বাণিজ্যিকভাবে সফলতা লাভ করে। এছাড়াও এটি ৮৮তম একাডেমি অ্যাওয়ার্ডে সেরা চলচ্চিত্রসহ মোট চারটি বিভাগে মনোনয়ন লাভ করে এবং লারসন সেরা অভিনেত্রী বিভাগে একাডেমি অ্যাওয়ার্ড অর্জন করেন।
কাহিনী সংক্ষেপ
জ্যাক তার মায়ের সাথে রুম-এ থাকে, একটি আবদ্ধ একক কামরা, যাতে রয়েছে একটি ছোট রান্নাঘর, একটি বাথরুম, একটি আলমারি, একটি বিছানা ও টেলিভিশন। এগুলোই জ্যাকের একমাত্র পরিচিত জিনিস হওয়ায় জ্যাক মনে করে শুধুমাত্র কামরাটি ও এর মধ্যেকার জিনিসঔ (সে ও তার মা-সহ) একমাত্র বাস্তব। তার মা তাকে একটি সাধারণ জীবন দিতে পারবে না জেনে সেও জ্যাককে বিশ্বাস করতে দেয় পৃথিবীর বাকী সবকিছুর অস্তিত্ব শুধুমাত্র টেলিভিশনের মধ্যেই সীমাবদ্ধ। তার মা মানসিক ও শারীরিক ব্যায়াম করানোর মাধ্যমে জ্যাককে সুখী ও সুস্থ রাখার সর্ব্বোচ্চ চেষ্টা করে। জ্যাকের দেখা অন্য একমাত্র ব্যক্তি হলো ওল্ড নিক, যে শুধুমাত্র রাতের বেলায় কামরাটিতে আসে, যখন জ্যাক আলমারিতে ঘুমায়। ওল্ড নিক তাদের ঔষধ ও প্রয়োজনীয় জিনিসপত্র এনে দেয়। জ্যাক জানেনা যে, ওল্ড নিক তার মায়ের ১৯ বছর বয়সে তাকে অপহরণ করে এবং তাকে সাত বছর যাবৎ বন্দী করে রেখেছে এবং সে প্রতিনিয়ত তার মাকে ধর্ষণ করে।
জ্যাকের পঞ্চম জন্মদিনের এক সপ্তাহ পর, তার মা জানতে পারে বিগত ছয় সপ্তাহ ধরে ওল্ড নিক বেকার রয়েছে এবং সে তার বাড়িও হারাতে পারে। সে মনে করে মুক্ত করার আগে ওল্ড নিক তাদের উভয়কে হত্যা করতে পারে। আর এজন্য জ্যাককে কামরা থেকে বের করার জন্য সে একটি পরিকল্পনা করে, সে ওল্ড নিককে বিশ্বাস করায় জ্যাক প্রচন্ড অসুস্থ। জ্যাক বাইরের পরিবেশের সাথে মানিয়ে নিতে ও লোকজনের সাথে মিশতে অক্ষম, তার মা তাকে প্রতিনয়ত সাহায্য করার আশ্বাস দেয়। যখন ওল্ড নিক জ্যাককে হাসপাতালে নিতে অস্বীকৃতি জানায়, তখন সে জ্যাককে দিয়ে মরে যাওয়ার অভিনয় করায়। এবার ওল্ড নিক জ্যাককে একটি কম্বলে মুড়িয়ে কামরা থেকে বের করে। বাইরে জ্যাক ওল্ড নিকের কাছ থেকে পালাতে সক্ষম হয় ও একজন পথচারীর দৃষ্টি আকর্ষণ করে, যে পুলিশে খবর দেয়। সাধারণ লোকজনের সাথে যোগাযোগের অক্ষমতা সত্ত্বেও জ্যাক পুলিশকে তার মায়ের কথা জানায়।
তাদের দুজনকে একটি মানসিক হাসপাতালে নেওয়া হয়, যেখানে তারা চিকিৎসা ও সাময়িক আশ্রয় পায়। ওল্ড নিককে খুজে বের করা হয় ও তাকে অপহরণ, ধর্ষণ ও শিশু নির্যাতনের একাধিক অভিযোগে অভিযুক্ত করা হয়, যার ফলে তার ২৫ বছরের কারাদন্ড হতে পারে৷ হাসপাতালে থাকা অবস্থায় জ্যাকের মা তার পরিবারের সাথে পুনরায় মিলিত হয় এবং বড় জগতের সাথে কীভাবে মানিয়ে চলতে হয় তা আবার নতুন করে শিখতে শুরু করে, যেখানে জ্যাক নতুন লোকজন ও নতুন অভিজ্ঞতা নিয়ে আতঙ্কিত এবং সে শুধু পুনরায় বদ্ধ কামরাটিতে ফিরে যেতে চায়। এদিকে ঘটনাটি লোকজন ও গণমাধ্যমের ব্যাপক দৃষ্টি আকর্ষণ করে, যা জ্যাক ও তার মায়ের স্বাভাবিক জীবনযাপনকে আরও কঠিন করে তোলে। একটি টেলিভিশন সাক্ষাৎকারের পর জ্যাকের মা মানসিকভাবে প্রচন্ড আঘাত পায় ও আত্মহত্যার চেষ্টা করে।
মা যখন হাসপাতালে জ্যাক তখন তার দাদী ও দাদীর নতুন সঙ্গীর সাথে বাস করে। পাশে মাকে ছাড়া তার নতুন বড় পরিবার ও আশপাশের সকল জিনিসের বিষয়ে বিভ্রান্ত ও হতাশাগ্রস্ত হয়ে পড়ে।
তার মা সুস্থ হওয়ার পর জ্যাক এবং সে নতুন জায়গায় স্থানান্তরিত হয়, যেখানে তারা তাদের ভবিষ্যৎ নিয়ে পরিকল্পনা করে। তারা দুইজনেই নতুন পরিবেশের সাথে নিজেদের মানিয়ে নিতে শুরু করে। অবেশেষে জ্যাক কামরাটিতে যাওয়ার অনুরোধ করে। সে ও তার মা তাদের বন্দীদশার জায়গায় ফিরে যায়, কিন্তু জ্যাক এখন জায়গাটির প্রতি আগের মত টান অনুভব করে না, সে ও তার মা শেষবারের মত জায়গাটি ত্যাগ করার আগে তারা একে বিদায় জানায়।
চলচ্চিত্র
ডনাহিউ উপন্যাসটি মঞ্চায়িত করার জন্যও চিত্রনাট্য রচনা করেন, যার উদ্বোধনী প্রদর্শন হয় ২০১৭ সালের ১০ই মে থিয়েটার রয়্যাল স্ট্রাটফোর্ড ইস্টে। এটিও ব্যপকভাবে প্রশংসিত হয়েছিল।
জয়ন্তী বেহেরা
জয়ন্তী বেহেরা হলেন একজন ট্র্যাক অ্যান্ড ফিল্ড প্যারালিম্পিক অ্যাথলিট যিনি মহিলাদের ২০০ মিটার, ৪০০ মিটার এবং ৮০০ মিটার ইভেন্টে ভারতের প্রতিনিধিত্ব করেন। তিনি টিআর (ট্রাক কনভয়) ৪০০ মিটার ইভেন্টে একজন বিশ্ব যুব চ্যাম্পিয়ন এবং তিনি পাঁচকুলা তে সাম্প্রতিক জাতীয় প্যারা অ্যাথলেটিক্স চ্যাম্পিয়নশিপ ২০১৮-এ স্বর্ণপদক জিতেছেন। তিনি প্যারা চ্যাম্পিয়নস প্রোগ্রামের মাধ্যমে গোস্পোর্টস ফাউন্ডেশন দ্বারা সমর্থিত।
শৈশব এবং প্রাথমিক জীবন
জয়ন্তী বেহেরা ১৯৯৯ সালের ১১ই জুন ভারতের ওড়িশা রাজ্যের পুরী জেলার সাক্ষীগোপালের অধীনে মানিতিলাসাহি গ্রামে একটি দরিদ্র পরিবারে জন্মগ্রহণ করেন। তাঁর মা আশামণি একজন গৃহিণী এবং বাবা কুঞ্জ বেহেরা সাক্ষীগোপালের নারকেল বাগানে দিনমজুর হিসেবে কাজ করেন। তিনি তাঁর তিন ভাইবোনের মধ্যে সর্বকনিষ্ঠ। তিনি সাক্ষীগোপালের শ্রী রাম চন্দ্রপুর উচ্চ বিদ্যালয়ে পড়াশোনা করেছেন।
আঘাত
জয়ন্তী বেহেরা মাত্র এক বছর বয়সে দুর্ঘটনাক্রমে আগুন জ্বলতে থাকা একটি ইঁটের ভাঁটায় পড়ে যান। যদিও তাঁর মা তা লক্ষ্য করে তাঁকে সঙ্গে সঙ্গে টেনে বের করে এনেছিলেন, কিন্তু এই দুর্ঘটনায় তাঁর শরীরের উপরের অংশের বাম দিক গুরুতরভাবে পুড়ে যায়, তাঁর বাম কনুই সংকুচিত হয়ে যায় এবং আঙ্গুলগুলি অকার্যকর হয়ে যায়।
জয়ন্তী স্কুলে ছাত্রদের দৌড়াদৌড়ি এবং খেলা করতে দেখতেন। তিনি ৭ম শ্রেণীতে দৌড়কে একটি খেলা হিসাবে গ্রহণ করার সিদ্ধান্ত নিয়েছিলেন, যদিও তাঁর জন্য এটি একটি কষ্টদায়ক অভিজ্ঞতা ছিল। তিনি একটি স্কুল অ্যাথলেটিক মিটে প্রথম পুরস্কার জেতার পর, তাঁর প্রশিক্ষক বিষ্ণু প্রসাদ মিশ্রের নজরে আসেন। মিশ্র তাঁকে সাক্ষীগোপালে তাঁর গুরুকুল অ্যাথলেটিক ট্রেনিং সেন্টারে নিয়ে আসেন এবং তাঁকে বিনামূল্যে অ্যাথলেটিক্সের প্রশিক্ষণ দেওয়া শুরু করেন কারণ জয়ন্তীর পরিবার তাঁর প্রশিক্ষণ এবং পুষ্টিকর খাবারের খরচ বহন করতে পারেনি।
কর্মজীবন
২০১৮ সালের ডিসেম্বর মাসে, কটকে অনুষ্ঠিত ৬৬তম ওড়িশা রাজ্য অ্যাথলেটিক্স মিটে জয়ন্তী ৪০০ মিটারে স্বর্ণ এবং ৮০০ মিটারে রৌপ্য পদক জিতেছিলেন। ২০১৭ সালের ডিসেম্বর মাসে কটকে অনুষ্ঠিত ৬৫তম ওড়িশা রাজ্য অ্যাথলেটিক্স চ্যাম্পিয়নশিপের অনূর্ধ্ব- ২০ বিভাগে মেয়েদের ৪০০ মিটার এবং ৮০০ মিটার ইভেন্টে তিনি দুটিতেই স্বর্ণপদক জিতেছিলেন। তিনি ২০১৫ সালের ডিসেম্বর মাসে কটকে অনুষ্ঠিত ৬৩তম ওড়িশা রাজ্য অ্যাথলেটিক্স মিটে অনূর্ধ্ব- ২০ বিভাগে মেয়েদের ৮০০ মিটার এবং ১৫০০ মিটার ইভেন্টে শিরোপা জিতে একটি ডাবল করেছিলেন। জয়ন্তী ২০১৬ সালে হরিয়ানার পাঁচকুলায় ১৬তম প্যারা-অ্যাথলেটিক্স জাতীয় চ্যাম্পিয়নশিপে তিনটি স্বর্ণপদক জিতেছিলেন। তিনি ২০১৩, ২০১৪ এবং ২০১৫ সালে কটকের রাজ্য অ্যাথলেটিক মিটগুলিতে অনূর্ধ্ব- ২০ এবং অনূর্ধ্ব- ১৮ স্প্রিন্টিং ইভেন্টে অংশ নিয়েছিলেন। তিনি ১০০ মিটার, ২০০ মিটার এবং ৪০০ মিটার ইভেন্টে স্বর্ণ ও রৌপ্য পদক জিতেছিলেন।
আন্তর্জাতিক প্রতিনিধিত্ব
২০১৮ সালে ইন্দোনেশিয়ার জাকার্তায় অনুষ্ঠিত তৃতীয় এশিয়ান প্যারা গেমসে জয়ন্তী বেহেরা টি৪৫/৪৬/৪৭ ইভেন্টে, মহিলাদের ৪০০ মিটার (৫৯.৭১ সেকেন্ড সময় করে) এবং ২০০ মিটারে (২৭.৪৫ সেকেন্ড সময় করে) যথাক্রমে একটি রৌপ্য এবং একটি ব্রোঞ্জ পদক জিতেছিলেন। তিনি ২০১৭ সালে সুইজারল্যান্ডের নটউইলে অনুষ্ঠিত বিশ্ব জুনিয়র প্যারা অ্যাথলেটিক্স চ্যাম্পিয়নশিপের টি৪২-টি৪৭ ৪০০ মিটারে স্বর্ণ এবং ২০০ মিটার ইভেন্টে রৌপ্য পদক জিতেছিলেন। এছাড়াও ২০১৭ সালের ১৩ থেকে ১৫ই মে পর্যন্ত অনুষ্ঠিত চায়না ওপেন প্যারা অ্যাথলেটিক্স গ্র্যান্ড প্রিক্স চ্যাম্পিয়নশিপে তিনি ৪০০ মিটারে একটি সোনা এবং ২০০ মিটার ইভেন্টে একটি রৌপ্য জিতেছেন, এইসঙ্গে ২০১৭ ওয়ার্ল্ড প্যারা অ্যাথলেটিক্স চ্যাম্পিয়নশিপের (২০১৭ সালের আগে আইপিসি অ্যাথলেটিক্স ওয়ার্ল্ড চ্যাম্পিয়নশিপ নামেও পরিচিত) জন্য যোগ্যতার চিহ্ন নিবন্ধন করেছেন। জয়ন্তী ২০১৭ সালের জুলাই মাসে লন্ডনে অনুষ্ঠিত বিশ্ব সিনিয়র প্যারা অ্যাথলেটিক্স চ্যাম্পিয়নশিপে ভারতের প্রতিনিধিত্ব করেছিলেন, সেখানে তিনি ১৭ বছর বয়সে সর্বকনিষ্ঠ প্রতিযোগী ছিলেন এবং ৪০০ মিটার ইভেন্টে ষষ্ঠ স্থান অর্জন করেছিলেন। ২০১৭ সালে দুবাইতে এশিয়ান ইয়ুথ প্যারা গেমসে তিনি ১৩.৪৮ সেকেন্ড সময় নিয়ে ১০০ মিটার দৌড়ে রৌপ্য পদক জিতেছিলেন।
স্বীকৃতি
ওড়িশার মুখ্যমন্ত্রী নবীন পট্টনায়েক ২০১৮ সালে তৃতীয় এশিয়ান প্যারা গেমসে ব্রোঞ্জ পদক জেতার পর জয়ন্তীর জন্য ১০ লক্ষ টাকার পুরস্কার ঘোষণা করেছেন। তাঁকে প্যারা চ্যাম্পিয়নস প্রোগ্রামের মাধ্যমে গোস্পোর্টস ফাউন্ডেশন দ্বারা সমর্থন করা হয়। তিনি ২০১৬-১৭ সালের অসামান্য ক্রীড়া প্রদর্শনের জন্য নগদ পুরস্কারও পেয়েছেন: ২০১৬ সালের মার্চ মাসে পাঁচকুলায় অনুষ্ঠিত ১৬তম সিনিয়র জাতীয় প্যারা অ্যাথলেটিক্স চ্যাম্পিয়নশিপের ২০০ মিটার এবং ৮০০ মিটারে স্বর্ণপদক অর্জনের জন্য ওড়িশা থেকে।
অর্জন
জাতীয় প্যারা অ্যাথলেটিক্স চ্যাম্পিয়নশিপ
সাঁসো কি মালা পে
সাঁসো কি মালা পে (सा॓सो कि माला पे) একটি ভজন সঙ্গীত। গানটির মূল গায়িকা হলেন মীরাবাঈ (১৪৯৮ - ১৫৫৭)। গানটি হিন্দু ধর্মের ভগবান কৃষ্ণের গুণকীর্তণে লেখা হয়েছিল। পরবর্তীকালে গানটি অনেক বিখ্যাত গায়ক গেয়েছিলেন এবং এটি ভারতীয় উপমহাদেশের কিংবদন্তি গায়ক নুসরাত ফাতেহ আলীর প্রিয় গান ছিল। ১৯৭৯ সালে তিনি যখন ভারত সফর করছিলেন তখন প্রথমবারের মত তিনি এই গানটি গেয়েছেলেন। গানটি কাউয়ালী কনসার্টের সবচেয়ে জনপ্রিয় গানগুলোর একটি।
লখনউ জেলা
লখনউ জেলা হল উত্তর ভারতের  উত্তরপ্রদেশ রাজ্যের একটি জেলা। লখনউ শহরটি জেলা সদর এবং জেলাটি লখনউ বিভাগের অন্তর্গত। এটি উত্তরপ্রদেশের রাজধানীও।
জলবায়ু
লখনউ জেলার জলবায়ু মূলত উপজাতীয় প্রকৃতির। মে ও জুন মাসে উষ্ণ পরিবেশ এবং জুন, জুলাই ও আগস্ট মাসে ভারী বৃষ্টিপাত লক্ষ্ণৌয়ের বিশেষ বৈশিষ্ট্য।
জনসংখ্যার উপাত্ত
২০১১ সালের আদমশুমারি অনুসারে লক্ষ্ণৌ জেলার জনসংখ্যা ৪,৫৮৯,৮৩৮ জন, যার মধ্যে পুরুষ ও মহিলার সংখ্যা যথাক্রমে ২,৩৯৪,৪৭৬ জন এবং ২,১৯৫,৩৬২ জন। ২০০১ সালের আদম শুমারি অনুসারে লক্ষ্ণৌ শহরের জনসংখ্যা ছিল ৩,৬৪৭,৮৩৪ জন, যার মধ্যে পুরুষ ১,৯৩২,৩১৭ জন এবং বাকি ১,৭১৫,৫১৭ জন মহিলা।লক্ষ্ণৌ জেলার জনসংখ্যা, মহারাষ্ট্রের মোট জনসংখ্যার ২.৩০ শতাংশ। ২০০১ সালের আদমশুমারিতে, লক্ষ্ণৌ জেলার জনসংখ্যা, মহারাষ্ট্রের জনসংখ্যার ২.১৯ শতাংশ ছিল। লক্ষ্ণৌ জেলার জনসংখ্যা জর্জিয়া বা মার্কিন যুক্তরাষ্ট্রের লুইজিয়ানার জনসংখ্যার প্রায় সমান। জনসংখ্যার ভিত্তিতে এটি ভারতে ৩১ তম স্থানে আছে (মোট ৬৪০ জেলার মধ্যে)। জেলার জনসংখ্যার ঘনত্ব । এর জনসংখ্যা বৃদ্ধির হার ২০০১ - ২০১১এর দশকে ২৫.৭৯% ছিল। লক্ষ্ণৌতে প্রতি এক হাজার পুরুষের জন্য ৯০৬ জন মহিলা ( যৌন অনুপাত) রয়েছে, এবং এখানে সাক্ষরতার হার ৭৯.৩৩%।
২০১১ সালের আদমশুমারি অনুসারে লক্ষ্ণৌ জেলার জনসংখ্যা ছিল ৩,৬৪৭,৮৩৪ জন। ২০০১ সালের জনসংখ্যার তুলনায় জনসংখ্যায় ২৫.৮২ শতাংশ পরিবর্তন হয়েছে। ভারতের ২০০১ সালের আদমশুমারি অনুযায়ী লক্ষ্ণৌ জেলার জনসংখ্যা প্রায় ৩২.০৩ শতাংশ বৃদ্ধি পেয়েছিল।
ধর্ম
লক্ষ্ণৌ শহরে বিভিন্ন ধর্মের লোকদের মধ্যে সাম্প্রদায়িক সম্প্রীতি ও সংহতি বজায় রয়েছে। যদিও লক্ষ্ণৌয়ে মুসলিম লীগ সবচেয়ে শক্তিশালী ছিল, কিন্তু এখানকার স্থানীয়রা তাদের অনেকগুলি সভার ব্যয় বহন করেছিল।
১৯১৫ সালে, ভারতীয় জাতীয় কংগ্রেস এবং মুসলিম লীগ, উভয় দলের যৌথ অধিবেশনে, লখনৌ চুক্তি সম্বন্ধে একমত হয়েছিল।
এখানকার ধর্মীয় প্রতিষ্ঠানগুলির মধ্যে রয়েছে সঙ্কট মোচন হনুমান মন্দির, শ্রী রামকৃষ্ণ মঠ এবং চন্দ্রিকা দেবী মন্দির।
ভাষা সমূহ
২০১১ সালে ভারতের আদমশুমারি অনুসারে, জেলার জনসংখ্যার ৯১.১৯% হিন্দিতে এবং ৭.৫৬% উর্দুতে তাদের প্রথম ভাষা হিসাবে কথা বলে।
আওধি ভাষা, যা হিন্দি উপভাষা ধারাবাহিকতার মধ্যে পড়ে, সেটি এখানকার ৩.৮ কোটি মানুষের, প্রধানত আওধ অঞ্চলের, কথ্য ভাষা। । উর্দু এবং হিন্দিও জেলার মূলধারার দুটি ভাষা।
ক্লকওয়ার্কমড
ক্লকওয়ার্কমড হল একটি সফটওয়্যার কোম্পানি, যেটি অ্যান্ড্রয়েড স্মার্টফোন এবং ট্যাবলেটের জন্য বিভিন্ন সফ্টওয়্যার পণ্য তৈরি করে। কোম্পানিটি প্রাথমিকভাবে তার কাস্টম রিকভারি ইমেজ, ক্লকওয়ার্কমড রিকোভারির জন্য পরিচিত, যা অনেক কাস্টম রমে ব্যবহৃত হয়।
ক্লকওয়ার্কমড রিকোভারি
ক্লকওয়ার্কমড হল একটি অ্যান্ড্রয়েড কাস্টম রিকোভারি ইমেজ। একবার ইনস্টল হয়ে গেলে, এই রিকোভার ইমেজটি অ্যান্ড্রয়েড ডিভাইসের স্টক রিকোভারি ইমেজকে প্রতিস্থাপন করে৷ এই রিকোভারি ইমেজ ব্যবহার করে, বিভিন্ন সিস্টেম-স্তরের অপারেশন পরিচালনা করা যেতে পারে। উদাহরণস্বরূপ, কেউ পার্টিশন ব্যাকআপ তৈরি এবং রিকোভার করতে পারে, রুট করতে পারে, ইনস্টল করতে পারে এবং কাস্টম রম আপগ্রেড করতে পারে।
ক্লকওয়ার্কমড ছিল বিনামূল্য ও ওপেন সোর্স সফ্টওয়্যার, অ্যাপাচি ২.০ সফ্টওয়্যার লাইসেন্সের শর্তাবলীর অধীনে প্রকাশিত। সায়ানোজেনমোড রিকোভারি হল ক্লকওয়ার্কমড রিকোভারির একটি ফর্ক।
অন্যান্য সফটওয়্যার
ক্লকওয়ার্কমড নিম্নলিখিত অ্যাপ্লিকেশনগুলোও তৈরি করেছে:
মিরওয়ারিশপুর ইউনিয়ন
মিরওয়ারিশপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
অবস্থান ও সীমানা
বেগমগঞ্জ উপজেলার উত্তরাংশে মিরওয়ারিশপুর ইউনিয়নের অবস্থান। এ ইউনিয়নের পশ্চিমে গোপালপুর ইউনিয়ন, দক্ষিণ-পশ্চিমে জিরতলী ইউনিয়ন, দক্ষিণে বেগমগঞ্জ ইউনিয়ন ও চৌমুহনী পৌরসভা, পূর্বে চৌমুহনী পৌরসভা ও নরোত্তমপুর ইউনিয়ন এবং উত্তরে সোনাইমুড়ি উপজেলার বজরা ইউনিয়ন অবস্থিত।
প্রশাসনিক কাঠামো
মিরওয়ারিশপুর ইউনিয়ন বেগমগঞ্জ উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ।
শিক্ষা প্রতিষ্ঠান
১. মিরওয়ারিশপুর বালিকা উচ্চবিদ্যালয় ২. ভোলা বাদশা সরকারি প্রাথমিক বিদ্যালয় ৩. মীরকাশেম বহুমুখী উচ্চবিদ্যালয় ৪. হাশমত উল্যাহ তা'লীমুল কোরআন মাদরাসা ৫. মিরওয়ারিশপুর হোসাইনিয়া মাদরাসা ৬. আজিজ একাডেমি ৭. শিশু কানন মডেল একাডেমি ৮.মিরআলিপুর সরকারী প্রাথমিক বিদ্যালয় ৯.জামিয়াতুল উলুমিল ইসলামিয়া দারুস সুফ্ফাহ মাদরাসা
হাট-বাজার
(১)বারির হাট (২) আমীন মার্কেট (৩)মজুমদার হাট (৪)মিরআলিপুর বাজার (হুরিরহাট) (৫)আপানিয়া বাজার
দর্শনীয় স্থান
১ঃমির আলিপুর বদুপাটোয়ারি জামে মসজিদ ২ঃমির আলি পুর তালতলা
অক্ষর (হিন্দু দর্শন)
অক্ষর (अक्षर, ) হল সংস্কৃত পরিভাষা যার অর্থ "অক্ষয়, অবিনশ্বর, স্থির, অপরিবর্তনীয়"। শিক্ষা ও বেদান্ত দর্শনে এর প্রয়োগ রয়েছে।
ভক্তিযোগের একেশ্বরবাদী ঐতিহ্যে অক্ষর ও ওঁ উভয়কেই ঈশ্বরের প্রতীক বা নাম হিসেবে বিবেচনা করা হয়।  ভগবদ্গীতা অনুসারে, অক্ষর অর্থ হল যিনি সর্বত্র উপস্থিত, শিব ও বিষ্ণুর নাম এবং ব্রহ্মের নামও বোঝায়, আক্ষরিক অর্থে এর অর্থ অবিনশ্বর, অবিনশ্বর। ঋগ্বেদে অক্ষর উপস্থিত, কিন্তু এটি জল নামে ব্যবহৃত হয়।
আল-সাদিক মসজিদ
আল সাদিক মসজিদ বা ওয়াব্যাশ মসজিদ (স্থানের নামানুসারে) শিকাগোর ব্রোঞ্জভিলে অবস্থিত। এটি এখনও অবধি টিকে থাকা মার্কিন যুক্তরাষ্ট্র এবং সমগ্র আমেরিকা অঞ্চলের সবচেয়ে পুরোনো মসজিদ হিসাবে বিবেচিত। নির্মাণের সময় এটি মসজিদ হিসাবে তৈরি করা হয় নি। এটি মূলত আমেরিকান মুসলিম মিশনারি মুফতি মুহাম্মদ সাদিক কর্তৃক কেনা একটি দুইতলা ভবন ছিল, যা পরবর্তীতে মসজিদে রূপান্তরিত হয়েছিল। মূল ভবনটি ১৯৯০-এর দশকে মসজিদ দ্বারা প্রতিস্থাপিত হয়েছিল। এই মসজিদটির নির্মাণ কাজ প্রধানত আফ্রো-আমেরিকান আহমদীদের দান করা অর্থ দিয়ে অর্থায়ন করা হয়েছিল।
শিকাগোতে মুসলিম মিশন
মুফতি মুহাম্মদ সাদিক ১৫ ফেব্রুয়ারি ১৯২০ সালে যুক্তরাষ্ট্রে আসেন এবং ১৯২১ সালে যুক্তরাষ্ট্রে আহমদিয়া মুসলিম সম্প্রদায়ের সদর দপ্তর প্রতিষ্ঠা করেন। মুহাম্মদ সাদিক দ্য মুসলিম সানরাইজ নামে একটি মাসিক সাময়িকী চালু করেন, যাতে ইসলাম, প্রাসঙ্গিক বিবেকের সমসাময়িক বিষয় এবং নতুন ধর্মান্তরিতদের নাম অন্তর্ভুক্ত করা হতো। এই পত্রিকাটি এখনও চালু আছে। মুহাম্মদ সাদিক আমেরিকায় তার স্বল্পকালীন বসবাসের সময় প্রায় এক হাজার মার্কিনিকে ইসলাম ধর্মে ধর্মান্তরিত করেন, বিশেষ করে ১৯২২ থেকে ১৯২৩ সালের মধ্যে ডেট্রয়েট এবং শিকাগো নগরীতে।
আহমদীয়া মুসলিমদের সংখ্যা বৃদ্ধি পেতে থাকে এবং আমেরিকা জুড়ে ৪০ টিরও বেশি মিশন স্থাপিত হয়। আফ্রো-আমেরিকান, দক্ষিণ এশীয় আমেরিকান, শ্বেতাঙ্গ আমেরিকান এবং লাতিনো আমেরিকানদের সংমিশ্রিত জনসংখ্যাসহ চারটি আহমাদী মসজিদ আজ এই অঞ্চলে দেখা যায়। শিকাগো ১৯৬০ পর্যন্ত আহমাদিয়া আন্দোলনের জাতীয় সদর দপ্তর হিসেবে ব্যবহৃত হয়, অতঃপর এর সদর দপ্তর আমেরিকান ফজল মসজিদ, ওয়াশিংটন ডি.সি.তে সরানো হয়। ১৯৯৪ সালে মার্কিন যুক্তরাষ্ট্রে আহমদীয়া মুসলিমরা তাদের সদর দপ্তর মেরিল্যান্ডের সিলভার স্প্রিংয়ে অবস্থিত বায়তুর রহমান মসজিদে সরিয়ে নিয়ে আসে।
সিংপুর ইউনিয়ন
সিংপুর ইউনিয়ন বাংলদেশের ঢাকা বিভাগের কিশোরগঞ্জ জেলার নিকলী উপজেলার একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
এইচটিএমএল ৫
এইচটিএমএল ৫ ওয়ার্ল্ড ওয়াইড ওয়েবকে গঠন ও উপস্থাপন করার জন্য একটি মার্কআপ ল্যাংগুয়েজ। এটি এইচটিএমএল এর নবীনতম ও ষষ্ঠ সংস্করণ। এর মূল লক্ষ্য নবতম মাল্টিমিডিয়া সাপোর্টের সঙ্গে মানুষের জন্য সহজে পাঠযোগ্য এবং কম্পিউটার ও ডিভাইসের জন্য সহজে বোধগম্য করা। স্মার্টফোন ওট্যাবলেটের মতো ডিভাইস বিবেচনায় রেখে এইচটিএমএল ৫ এর অনেক ফিচার নির্মিত হয়েছে।
ভূ -স্থানক প্রযুক্তি
এইচটিএমএল জিওলোকেশন এপিআই একটি ব্যবহারকারীর ভৌগোলিক অবস্থানটি পেতে ব্যবহৃত হয়। যেহেতু এই গোপনীয়তায় আপোষ করতে পারে, তাই ব্যবহারকারী এটি অনুমোদন না হওয়া পর্যন্ত অবস্থান উপলব্ধ নয়।
সি.আই.ডি. (১৯৫৬-এর চলচ্চিত্র)
সিআইডি হ'ল ১৯৫৬ সালের ভারতীয় অপরাধ থ্রিলার চলচ্চিত্র পরিচালনা করেছেন রাজ খোসলা এবং প্রযোজনা করেছেন গুরু দত্ত । এতে অভিনয় করেছেন দেব আনন্দ, শাকিলা, জনি ওয়াকার, কেএন সিং এবং ওয়াহিদা রেহমান । ছবিতে দেব আনন্দ একটি খুনের মামলার তদন্তকারী একজন পুলিশ পরিদর্শকের চরিত্রে অভিনয় করেছেন। সংগীত পরিচালনা করেছেন ওপি নায়ার এবং গানের কথা লিখেছেন মজরুহ সুলতানপুরী এবং জান নিসার আক্তার । এটি ছিল ওয়াহিদা রেহমানের পর্দার অভিষেক চলচ্চিত্র, এবং ভবিষ্যতের পরিচালক প্রমোদ চক্রবর্তী এবং ভপ্পি সনি সহকারী পরিচালক হিসাবে কাজ করেছিলেন।
পটভূমি
একজন সংবাদপত্রের সম্পাদক শ্রীবাস্তব আহত হয়েছিলেন যখন তিনি একজন ধনী ও প্রভাবশালী ব্যক্তির আন্ডারওয়ার্ল্ড সংযোগগুলি প্রকাশ করতে চলেছিলেন। তিনি তার বন্ধু, পরিদর্শক শেখরকে ডেকে আন্ডারওয়ার্ল্ড থেকে প্রাপ্ত হুমকির বিষয়ে তার সাথে কথা বলার জন্য বলেছেন। শেখর আসার মধ্যেই শ্রীবাস্তব মারা যান। তাঁর মনে আছে যে তিনি লিফটে একটি সন্দেহজনক ব্যক্তিকে দেখেছিলেন এবং তাকে তাড়া করার জন্য কোনও মহিলার গাড়ি ধার করেছিলেন। এদিকে, অপরাধের দৃশ্যে ক্ষুদ্র পিকপকেট মাস্টারকে ঘটনাস্থলে পাওয়া যায় এবং পুরো হত্যার বিষয়টি স্বীকার করে। শেখর এই গ্যাংয়ের কয়েকজনকে উদ্ধার করে এবং মাস্টার হত্যাকারী শের সিংহকে সনাক্ত করেন, যাকে কারাগারে রাখা হয়।
এদিকে, শেখরকে বন্দীকে মুক্তি দেওয়ার জন্য তাকে ঘুষ দেওয়ার প্রয়াসে অপরাধীর বাড়িতে নিয়ে যাওয়া হয়, কিন্তু চেষ্টা ব্যর্থ হয়। যে ব্যক্তি ঘুষ দিচ্ছে সে হলেন কামিনী। তাকে নেশাগ্রস্ত করিয়ে রাস্তায় ফেলে দেয়। তাকে রেখা পেয়ে বাড়িতে নিয়ে আসেন। রেখার জন্মদিনের পার্টিতে শেখর কামিনীকে দেখে তাকে অনুসরণ করে। কামিনী রেখার শৈশব বন্ধু ছিল। মাস্টারমাইন্ড, ধর্মদাস মাস্টারকে একটি বাড়িতে নিয়ে যায় এবং তাকে রাজি করার চেষ্টা করে, তবে ব্যর্থ হয়। এই দলটি তাদের লোকদের কারাগারে প্রেরণ করে শের সিংকে হত্যা করেছিল। এটি হত্যার জন্য শেখরের উপর দোষ চাপায়। তিনি বিচারে যান এবং পরের দিন রায়ের জন্য অপেক্ষা করেন। এই মুহুর্তে, রেখা এবং শেখরের মধ্যে রোমান্টিক অনুভূতি বৃদ্ধি পেয়েছে। তারা কথা বলে, এবং শেখর কী করতে পারে তা জানে না। তিনি মাস্টার মাধ্যমে পালিয়ে যাওয়ার জন্য প্রস্তুত হলেন, যে সত্যিকারের হত্যাকারী কে সে তা প্রমাণ করতে হবে।
শেখর পালিয়ে যায়। ধর্মদাস জানেন যে শেখর যখন আত্মগোপনে বেরিয়ে আসবেন, তখন তাঁর কাছে মাস্টারমাইন্ড প্রকাশের প্রমাণ থাকবে। সুতরাং, তিনি তাঁর লোকদের পাঠায় শেখরকে হত্যা করার জন্য। তারা তাকে লক্ষ্য করে গুলি চালায় এবং শেখর অদৃশ্যভাবে ঘাতকের বাড়িতে পৌঁছতে সক্ষম হয়। কামিনী তাঁর মুখোমুখি হয়, তবে তিনি বুঝতে পেরেছিলেন যে ধর্মদাস এর কৈশলের স্বীকার।
থানার গেটে পৌঁছার ঠিক আগে কামিনীকে ধর্মদাসের লোকেরা গুলি করেছিল। শেখর ব্যাখ্যা করেছেন যে ধর্মদাস হলেন মূল পরিকল্পনাকারী, তবুও প্রধান তাকে বিশ্বাস করেন না। শেখর পুরো বিষয়টি ব্যাখ্যা করে এবং কামিনী যদি আবার সুস্থ হয় তবে সে সাক্ষ্য দেবে। তাকে এখনও প্রমাণ করতে হয়েছে যে ধর্মদাস অপরাধী।
তারা পত্রিকায় একটি খবর ছাপিয়েছিল যে কামিনী সাক্ষ্য দেবে, জেনে ধর্মদাস তাকে হাসপাতালে হত্যা করার চেষ্টা করে। তারা কামিনীকে ১৫ নম্বর ঘরে স্যুইচ করে, এবং ডেস্ক ক্লার্ককে ধর্মদাসকে জানাতে বলে যে কামিনী ১৩ কক্ষে আছে, সেখানে তারা তার জন্য অপেক্ষা করে। শেখর ও প্রধানের হাল ছেড়ে দেওয়ার ঠিক আগে ধর্মদাসেআসে তারা বুঝতে পারে যে তারা ১৫ টি রুমের দরজা খোলা রেখে দিয়েছে এবং ধর্মদাসও আসল ঘরটি বুঝতে পেরেছিল। ধর্মদাস কামিনীকে হত্যার চেষ্টা করার ঠিক আগে সময়েই পুলীশ প্রধান ও শেখর এসেছিলেন। ধর্মদাসকে দোষী সাব্যস্ত করা হয় এবং পালিয়ে যাওয়ার জন্য শেখরকে বিচারের মুখোমুখি হতে হয়েছে। প্রধান জামিনের সুপারিশ বা চার্জ বাদ দেওয়ার প্রতিশ্রুতি দেন এবং রেখা এবং শেখর তাদের রোমান্টিক সম্পর্ক চালিয়ে যান।
সংঙ্গীত
সংগীতায়োজন করেছেন ওপি নায়ার । সমস্ত গানের কথা মাজরুহ সুলতানপুরীর লেখা "আঁখো ছে আখ মে" লিখেছেন জান নিসার আক্তার ।
একটি সাক্ষাতৎকারে, বিখ্যাত হারমোনিকা প্লেয়ার মিলন গুপ্ত (১৯৩৩-১৯৯৫) "ইয়ে হ্যায় বোম্বাই মেরি জান" (এ দিল হ্যায় মুশকিল) কীভাবে রচিত হয়েছিল তা বর্ণনা করেছিলেন। গুপ্ত, যিনি তখন ওপি নায়ারের সংগীত ব্যবস্থাপক ছিলেন প্রায়শই সংক্ষিপ্ত সুর বাজতেন যার ভিত্তিতে ওপি নায়ার পুরো গান রচনা করতেন। একদিন গুপ্ত, গুরু দত্ত, ওপি নায়ার এবং মাজরুহ সুলতানপুরী স্টুডিওতে ছিলেন, এবং নায়ার গুপ্তকে তার জন্য যে সুরটি বাজিয়েছিল তা বাজানোর জন্য বলেছিলেন। গুপ্ত এটি অভিনয় করেছিলেন এবং সুলতানপুরী ততৎক্ষণাত গানের লিরিক্স লিখেছিলেন। গুপ্ত প্রকৃত গানে হারমোনিকা অভিনয় করেছিলেন।
নির্মাণ এবং পর্যালোচনা
দেব আনন্দ ও গুরু দত্ত একে অপরের বন্ধু ছিলেন তারা যখন চলচ্চিত্ত্রে প্রতিষ্ঠা পেতে লড়াই করছিল তথন একে অপরকে প্রতিশ্রুতি দিয়েছিলেন যে দেব গুরু দত্তকে পরিচালনা করার জন্য একটি চলচ্চিত্র দেবেন (যা তিনি বাজি নামে একটি চলচ্চিত্র দিয়েছিলেন) এবং গুরু দত্ত দেবকে নায়ক হিসাবে অভিনয় করাবেন। গুরু দত্ত যদিও না সিআইডিকে পরিচালনা করেননী তবু তিনি তার প্রতিশ্রুতি অর্ধেকই পূরণ করতে পেরেছিলেন। চিত্রনাট্যকার ছিলেন ইন্দ্র রাজ আনন্দ, অভিনেতা-চলচ্চিত্র নির্মাতা তিনু আনন্দের বাবা ।
গুরু দত্ত ওয়াহিদা রেহমানকে তেলুগু মুভিতে দেখেছিলেন এবং তাকে পয়াসায় অভিনয় করেছিলেন, তবে তাকে পয়াসার জন্য প্রস্তুত করতে সিআইডিতে একটি সহায়ক ভূমিকা দিয়েছিলেন। এই ছবির কোরিওগ্রাফি করেছেন জোহরা সেহগাল । পোশাকগুলি তৈরী করেছেন ভনুমতি নামে একজন যিনি ভানু আথাইয়া নামে বেশি পরিচিত। জনি ওয়াকার এবং কুম কুম তার গার্লফ্রেন্ড হিসাবে একটি কৌতুক ট্র্যাক এবং সামাজিক তাৎপর্যপূর্ণ গানে অভিনয় করছেন কিছু ছোট ছোট অপরাধীদের উপর। তারা বোম্বেয়ের এমনভাবে চলাফেরা করে যা সরাসরি এবং ডাকাতদের গেমগুলির ইনস এবং আউটগুলি জানতে পারে। গুরু দত্ত প্রযোজিত এবং রাজ খোসলা পরিচালিত, সিআইডি একটি বিনোদনমূলক এবং আকর্ষণীয় থ্রিলার। ছায়াময়ী অপরাধী মাস্টারমাইন্ডের বিরুদ্ধে দেবকে উপস্থাপন করে। ওপি নায়ারের গান, জোহরা সেহগালের কোরিওগ্রাফিতে অল্প বয়সী ওয়াহিদা রেহমানের নৃত্য, জনি ওয়াকারে কমেডি এবং ভালোলাগার মতো সিনেমাটিতে অনেক কিছুই আছে।
রাজ খোসলার সিআইডিতে সহকারী হিসেবে ছিলেন প্রমোদ চরভর্তি এবং ভপ্পি সোনি যারা পরবর্তীতে নিজেরাই সফল পরিচালক হয়েছিলেন। গীতিকারদের মধ্যে অন্যতম ছিলেন জন নিসার আখতার, তিনি লিখেছিলেন "আঁখন হি আঁখো মে"। মোহাম্মদ রফি এবং গীতা দত্তের পরিবেশিত "আই দিল হ্যায় মুশকিল" ("বোম্বে মেরী জান" নামেও পরিচিত) গানটি চলচ্চিত্রের সর্বকালের অন্যতম শ্রেষ্ঠ গান।
মুক্তি এবং সংবর্ধনা
ছবিটি একটি দুর্দান্ত অনুষ্ঠানের মাধ্যমে ১৯৫৬ সালের ৩০ জুলাই প্রকাশিত হয়েছিল। গুরু দত্ত সিআইডির সাফল্যের পরে রাজ খোসলাকে একটি দুরন্ত বিদেশী গাড়ি উপহার দিয়েছিলেন বলে জানা গেছে
প্রাথমিক শিক্ষা অধিদপ্তর
প্রাথমিক শিক্ষা অধিদপ্তর হল বাংলাদেশ সরকারের প্রাথমিক ও গণশিক্ষা মন্ত্রণালয়ের একটি অধিদপ্তর। এর দায়িত্ব হল প্রাথমিক বিদ্যালয়সমুহ নিয়ন্ত্রণ ও প্রাথমিক বিদ্যালয়ের শিক্ষকদের প্রশিক্ষণ প্রদানের মাধ্যমে প্রাথমিক শিকার উন্নয়ন। এর প্রধান কার্যালয় ঢাকার মিরপুরে অবস্থিত। এর প্রধান হলেন উপসচিব পদমর্যাদার একজন মহাপরিচালক এবং বর্তমান মহাপরিচালক হলেন মোঃ মুহিবুর রহমান। তিনি ২৩ জুন ২০২২ তারিখে মহাপরিচালক (অতিরিক্ত দায়িত্ব) হিসেবে নিয়োগ পান।
ইতিহাস
বাংলাদেশ স্বাধীনতার পর ১৯৭৩ সালে শেখ মুজিব সরকার ৩৭ হাজার প্রাথমিক বিদ্যালয় জাতীয়করণ করেন। জাতীয়করণ সরকারি প্রাথমিক বিদ্যালয়গুলো নিয়ন্ত্রণের জন্য ১৯৮১ সালে প্রাথমিক শিক্ষা অধিদপ্তর প্রতিষ্ঠা করা হয়। ২০১৩ সালে হাসিনা সরকার আরও ২৬ হাজার বিদ্যালয় জাতীয়করণ করে। প্রাথমিক শিক্ষা অধিদপ্তরের আওতায় মাঠপর্যায়ে শিক্ষকদের দীর্ঘমেয়াদি প্রশিক্ষণের জন্য ৬৭ টি পিটিআই (প্রাইমারি টিচার্স ট্রেনিং ইন‌্স্টিটিউট), ৫০৫টি উপজেলা/থানা শিক্ষা অফিস এবং শিক্ষকদের স্বল্পমেয়াদি প্রশিক্ষণের জন্য ৪৮২টি উপজেলা/থানা রিসোর্স সেন্টার রয়েছে।
নাস্তিক্যবাদ
নাস্তিক্যবাদ (অন্যান্য নাম: নিরীশ্বরবাদ, নাস্তিকতাবাদ) (ইংরেজি: Atheism) একটি দর্শনের নাম যাতে ঈশ্বর বা সৃষ্টিকর্তার অস্তিত্বকে স্বীকার করা হয় না এবং সম্পূর্ণ ভৌত এবং প্রাকৃতিক উপায়ে প্রকৃতির ব্যাখ্যা দেয়া হয়। মূলত আস্তিক্যবাদ এর বর্জনকেই নাস্তিক্যবাদ বলা যায়।
পশ্চিমের দেশগুলোতে নাস্তিকদের সাধারণ ভাবে ধর্মহীন বা পারলৌকিক বিষয় সমূহে অবিশ্বাসী হিসেবে গণ্য করা হয়। কিছু নাস্তিক ব্যক্তিগত ভাবে ধর্মনিরপেক্ষতা, হিন্দু ধর্মের দর্শন, যুক্তিবাদ, মানবতাবাদ এবং প্রকৃতিবাদ, বস্তুবাদ ইত্যাদি দর্শনে বিশ্বাস করে। নাস্তিকরা মুলত কোনো বিশেষ মতাদর্শের অনুসারী নয় এবং তারা সকলে বিশেষ কোন আচার অনুষ্ঠানও পালন করে না। অর্থাৎ ব্যক্তিগত ভাবে যে কেউ, যেকোনো মতাদর্শে সমর্থক হতে পারে, নাস্তিকদের মিল শুধুমাত্র এক জায়গাতেই, আর তা হল ঈশ্বর বা সৃষ্টিকর্তার অস্তিত্ব কে অবিশ্বাস করা।
প্রকারভেদ এবং সংজ্ঞা
লেখকরা নাস্তিকতা শব্দটির প্রকৃত সংজ্ঞা কী হবে তা নিয়ে ঐকমত্যে পৌছাতে পারেন নি, অতিপ্রাকৃত সত্তাকে কী ঈশ্বর হিসেবে ধরা হবে, তাকে অবিশ্বাস করলেই কী তা নাস্তিকতা হবে। সুস্থ মানসিকতা থেকে, সজ্ঞানে ঐশ্বরিক ধারণা প্রত্যাখান করলেই কী ব্যক্তি নাস্তিক হবে, এইবিষয়গুলো নিয়ে কিছুটা অষ্পষ্টতা রয়ে গিয়েছে। নাস্তিকতা সংশয়বাদের সাথে সামঞ্জস্যপূর্ণ,      এবং কেও কেও এর মধ্যে পার্থক্যও করেছে।   নাস্তিকতার বিভিন্ন রূপভেদের মধ্যে পার্থক্যকরণের জন্য বিভিন্ন শ্রেণিবিভাগ তৈরী করা হয়েছে।
দেবতা এবং ঈশ্বর এই শব্দদ্বয়ের সংজ্ঞায় ঐকমত্যে না আসতে পারার জন্য নাস্তিকতাকে সংজ্ঞায়িত করতে গিয়ে কিছু অস্পষ্টতা এবং বিতর্ক তৈরি হয়। প্রাচীন রোমের অধিবাসীরা খ্রিষ্ঠানদের প্যাগান দেবতার পুজো না করায় নাস্তিক বলে আখ্যায়িত করেছিল। ধীরে ধীরে নাস্তিকতা নিয়ে এই দৃষ্টিভঙ্গীতে পরিবর্তন আসে, যেহেতু বিশ্বাসবাদ এখন সুনির্দিষ্ট বিশ্বাসে আটকে নেই, বরং যেকোনো ঐশ্বরিক শক্তিতে বিশ্বাসই এখন বিশ্বাস বলে গণ্য হয়।
প্রত্যক্ষ বনাম পরোক্ষ
একইভাবে, জর্জ এইচ স্মিথ (১৭৭৯) বলেন: "যে ব্যক্তি বিশ্বাস করতে হয়, এমন ধর্মের সাথে পরিচিত নয়, সে নাস্তিক। কারণ সে তো ঈশ্বরে বিশ্বাস করছে না। অর্থাৎ এই শ্রেণিতে একজন শিশুও অন্তর্ভুক্ত কারণ সেও ঈশ্বর সম্বন্ধে ওয়াকিবহাল নয় এবং যেহেতু একজন শিশু ঈশ্বরে বিশ্বাস করছে না, তাই সে নাস্তিক হিসেবেই বিবেচ্য।" "স্বজ্ঞানহীন নাস্তিকতা" মানে হল কোন ধর্ম বিশ্বাসকে অসচেতন ভাবে প্রত্যাখ্যান করা এবং" স্বজ্ঞান নাস্তিকতা" মানে হল কোন ধর্ম বিশ্বাসকে সচেতনভাবে প্রত্যাখ্যান করা। আর্নেস্ট নাগেল তার "ফিলোসফিক্যাল এথিজম" নামক নিবন্ধে ঈশ্বরবাদী বিশ্বাসের কিছুমাত্র অনুপস্থিতিকেই নাস্তিকতার একটি প্রকরণ বলে উল্লেখ করেন। তবে গ্রাহাম অপ্পি যেসব মানুষ ঈশ্বর সম্বন্ধে অজ্ঞাত, তাদের নাস্তিক বলতে নারাজ ছিলেন। তার মতেএকমাসের বাচ্চা, মস্তিষ্কে তীব্র আঘাত, ডেমেনটিয়ায় আক্রান্ত অসুস্থ মানুষের ঈশ্বর কী এই বিষয়ে বুঝার সক্ষমতা নেই। তাই তিনি তাদের নাস্তিক শব্দের পরিবর্তে নিরীহ বলে উল্লেখ করেন।
ইতিবাচক বনাম নেতিবাচক
মাইকেল মার্টিন এবং এন্থনি ফ্লিউয়ের মতো দার্শনিক ইতিবাচক (শক্তিশালী/দৃঢ়) এবং নেতিবাচক নাস্তিকতার (দুর্বল/নরম) মধ্যে পার্থক্য তৈরি করেন। ইতিবাচক নাস্তিক্যবাদ হলো ঈশ্বরের কোন অস্তিত্ব নেই একথাটি সম্পূর্ণভাবে স্বীকার করে নেওয়া এবং সকল প্রকার বিশ্বাস হীনতাই হলো নেতিবাচক নাস্তিক্যবাদ। এই শ্রেণিবিভাগ মতে যে ব্যক্তি বিশ্বাসী নয় সে ইতিবাচক অথবা নেতিবাচক উভয়ের মধ্যে যেকোনো রূপ নাস্তিক হতে পারে।  নাস্তিকতার পদবাচ্যে "দুর্বল" এবং দৃঢ় নাস্তিকতা যদিও আধুনিক একটি শব্দ কিন্তু নেতিবাচক অথবা ইতিবাচক নাস্তিক্যবাদ শব্দদ্বয়ের উত্থান ঘটেছে বহু পূর্বে যা ব্যবহৃত হয়েছে একটু ভিন্নভাবে হলেও দার্শনিক দর্শনভিত্তিক সাহিত্যে এবং ক্যাথলিক এপলোজেটিক্সে ব্যবহৃত হয়েছে। নাস্তিকতার এই সীমানা নির্ধারণের কারণে বেশিরভাগ সংশয়বাদী নিজেদের নেতিবাচক নাস্তিক হিসেবে বিবেচিত হয়ে থাকে।
উদাহরণস্বরুপ, হোয়াইল মার্টিন সংশয়বাদকে নেতিবাচক নাস্তিকতার ফলাফল ধরলেও, অনেক many agnostics see their view as distinct from atheism, which they may consider no more justified than theism or requiring an equal conviction. The assertion of unattainability of knowledge for or against the existence of gods is sometimes seen as an indication that atheism requires a leap of faith. Common atheist responses to this argument include that unproven religious propositions deserve as much disbelief as all other unproven propositions, and that the unprovability of a god's existence does not imply equal probability of either possibility. Australian philosopher J.J.C. Smart even argues that "sometimes a person who is really an atheist may describe herself, even passionately, as an agnostic because of unreasonable generalized philosophical skepticism which would preclude us from saying that we know anything whatever, except perhaps the truths of mathematics and formal logic." Consequently, some atheist authors such as Richard Dawkins prefer distinguishing theist, agnostic and atheist positions along a spectrum of theistic probability—the likelihood that each assigns to the statement "God exists".
নাস্তিকতা বনাম ধর্ম
আঠারো শতকের পূর্বে ঈশ্বরের অস্তিত্ব পশ্চিমা সমাজে এতটাই স্বীকৃত ছিল যে, এমন কি প্রকৃত নাস্তিকতাই সেখানে প্রশ্নবিদ্ধ ছিল। এ বিষয়টিকে বলা হত জন্মগত বিশ্বাসী। এর মানে হলো মানুষ জন্মগত ভাবেই ঈশ্বরে বিশ্বাসী এবং নাস্তিকতা সেখানে সহজাতভাবেই প্রত্যাখাত একটি বিষয় ছিল।
সাধারণ মানুষের একপক্ষ আবার নাস্তিকদের নিয়ে একটি বিশেষ ধারণা পোষণ করতো। তাদের দাবী অনুসারে একজন নাস্তিক তীব্র বিপদের সময় হঠাৎই ঈশ্বরে বিশ্বাস নিয়ে আসে, তারা মৃত্যু কালীন সময়ে ধর্মান্তরিত হয় এবং চরম বিপদ যেমনঃ দুর্যোগ বা "যুদ্ধকালীন সময়ে কোনো নাস্তিকই নাস্তিক থাকে না"। পক্ষান্তরে তীব্র দুর্যোগের মুহুর্তেও যে মানুষ নাস্তিক থাকতে পারে, এরূপ উদাহরণও আছে।
কিছু নাস্তিক নাস্তিকতাবাদের খুব বেশি প্রয়োজন আছে কিনা তা নিয়ে সংশয় প্রকাশ করেছেন। স্যাম হ্যারিস তার বই লেটার টু অ্যা ক্রিশ্চিয়ান নেশনে লিখেন: "প্রকৃতপক্ষে, 'নাস্তিকতাবাদ' হচ্ছে এমন একটি পদবাচ্য, যার অস্তিত্বই থাকা উচিত না। কেওই নিজেকে 'আমি জ্যোতিষ নই' বা 'আমি আলকেমিস্ট নই' এই মর্মে অভিহিত করেন না। যেসব ব্যক্তি সন্দেহ করে এলভিস [একজন আমেরিকান সংগীত শিল্পী] এখনো জীবিত থাকতে পারে অথবা এলিয়েনরা হাতের ছোয়ায় এই মহাবিশ্বকে তাদের গোয়ালের প্রাণী বানিয়ে রাখবে, তাদের জন্য শব্দ খরচ করার মত শব্দ আমাদের নেই। যে ধর্মের সত্যতা নির্ধারণ করা যায় না, এজাতীয় ধর্মের বিপরীতে যুক্তিবাদী ব্যক্তির যে কোনো শব্দই নাস্তিক্যবাদের প্রতিনিধিত্ব করে। স্বতন্ত্রভাবে নাস্তিক্যবাদ শব্দটির আমদানী অতিরিক্ত শব্দ ব্যবহার মাত্র।'"
ব্যুৎপত্তি
প্রারম্ভিক প্রাচীন গ্রিক ভাষায়, বিশেষণ ( ἄθεος, ব্যক্তিগত ἀ- + θεός থেকে "ঈশ্বর")  অর্থ "ঈশ্বরহীন"। এটি প্রথমে কুৎসা হিসেবে ব্যবহৃত হয়েছিলো,  মোটামুটিভাবে যার অর্থ ছিলো "অধার্মিক" বা "অপরাধী"। খ্রিস্টপূর্ব ৫ম শতাব্দীতে, শব্দটি "ঈশ্বরের সাথে সম্পর্ক ছিন্ন করা" বা "ঈশ্বরকে অস্বীকার করা" অর্থে অধিক ইচ্ছাকৃত এবং সক্রিয় ঈশ্বরহীনতা নির্দেশ করতে শুরু করে। এরপর ἀσεβής  শব্দটি  যারা স্থানীয় দেবতাদের অসম্মান করেছিলো তাদের বিরুদ্ধে প্রয়োগ করা হয়েছিলো। এমনকি তারা অন্য দেবদেবীতে বিশ্বাস করলেও এই শব্দটি প্রয়োগ করা হতো। ধ্রুপদী পাঠ্যের আধুনিক অনুবাদগুলো কখনও কখনও  কে "atheistic" বা নিরীশ্বরবাদী হিসেবে অভিহিত করে। একটি বিমূর্ত বিশেষ্য হিসাবে, ἀθεότης   ব্যবহৃত হতো যার অর্থ, "নাস্তিকতা"। সিসেরো গ্রীক শব্দটিকে ল্যাটিন átheos-এ লিপিবদ্ধ করেন। প্রারম্ভিক খ্রিস্টান এবং হেলেনিস্টদের মধ্যে বিতর্কে শব্দটি নিয়মিত ব্যবহারের প্রমাণ পাওয়া যায় , যেখানে প্রতিটি পক্ষ একে অপরকে দোষারোপ করতো।
ইংরেজি "এথিস্ট" শব্দটি এসেছে (ফরাসী athée) থেকে, যার অর্থ "সে সব মানুষ, যারা ঈশ্বরের অস্তিত্বকে প্রত্যাখান করে", ইংরেজিতে এই শব্দের ব্যবহার খুঁজে পাওয়া যায় ১৫৬৬ সালের পূর্বভাগে, এবং ১৫৭১ সালে। এথিস্ট শব্দটি ব্যবহারিক ভাবে ঈশ্বরবিহীন আখ্যা হিসেবে ১৫৭৭ সালে। ইংরেজি এথিজম পদবাচ্য এসেছে ফরাসি athéisme, থেকে এবং ইংরেজিতে ১৫৮৭ সালে তা প্রতীয়মান হয়। ১৫৩৪ সালে একটি এথিওনিজম হিসেবে একটি বিষয়ে নাস্তিক্যবাদকে প্রকাশ করা হয়েছিল। সমসাময়িক শব্দ হিসেবে: ১৬২১ সালে শ্বরবাদী, ১৬৬২ সালে আস্তিক্যবাদ, ১৬৭৫ সালে শ্বরবাদ, এবং ১৬৭৮ সালে আস্তিক্যবাদ পদবাচ্যের উদ্ভব হয়। সেইসময় "শ্বরবাদ" এবং "শ্বরবাদী" পদব্যাচ্যের আধুনিক অর্থ উদ্ভূত হয়। আস্তিক্যবাদের সাথে শ্বরবাদের পার্থক্য এভাবেই উৎসররিত হয়।
ক্যারেন আর্মস্ট্রং লিখেছেন যে, "১৬ এবং সতেরো শতকে নাস্তিক্যবাদ শব্দটি শুধুমাত্র সম্পূর্ণভাবে বিতর্কিত তর্কশাস্ত্রীয় ছিল… সেসময় নাস্তিক্যবাদ পদবাচ্য টি একপ্রকার অপমানজনক শব্দ ছিল এবং কেউই নিজেকে নাস্তিক হিসেবে অভিহিত করার কথা স্বপ্নেও ভাবত না।"
নিজেকে নাস্তিক হিসেবে অভিহিত করার প্রথম ধাপ শুরু হয় ইউরোপে ১৮ শতকের শেষভাগে। সেসময় বিশেষত একেশ্বরবাদী আব্রাহামিক ঈশ্বরের প্রতি যে অবিশ্বাস তা প্রকাশ করাই ছিল নাস্তিকতা। বিশ শতকে বিশ্বায়নের মাধ্যমের এই শব্দের ব্যাপক বিস্তৃতির জন্য এর অর্থ দাঁড়ায় সর্বপ্রকার দৈবশক্তিতে অবিশ্বাস। যদিও বর্তমানে পশ্চিমা সমাজে শুধুমাত্র "ঈশ্বরে অবিশ্বাস"কেই সাধারণত নাস্তিক্যবাদ হিসেবে বিবেচনা করা হয়।
ধর্মের সমালোচনা
কিছু প্রখ্যাত নাস্তিক সাম্প্রতিক সময়ে ক্রিস্টোফার হিচেন, ড্যানিয়েল ডেনেট, স্যাম হ্যারিস, এবং রিচার্ড ডকিন্স, তাদের পূর্বসুরী বার্ট্রান্ড রাসেল, রবার্ট জি ইনগ্রেসোল, ভলতেয়ার ও ঔপন্যাসিক জসে সারামাগো—ধর্মের সমালোচনা করেছেন। ধর্মীয় মতবাদ এবং ধর্মের চর্চাকে ক্ষতিকারক ও হীনকর বলে উদ্ধৃত করেন।
১৯ শতকে জার্মান রাজনৈতিক তাত্ত্বিক এবং সমাজবিজ্ঞানী কার্ল মার্ক্স ধর্মকে "নির্যাতিতের দীর্ঘশ্বাস হিসেবে, হৃদয়হীনের হৃদয় হিসেবে, এবং আত্মাহীন অবস্থার আত্মা হিসেবে অভিহিত করেন। তিনি ধর্মকে জনগণের আফিম" হিসেবে উল্লেখ করেন। তিনি বলেন, "The abolition of religion as the illusory happiness of the people is the demand for their real happiness. To call on them to give up their illusions about their condition is to call on them to give up a condition that requires illusions. The criticism of religion is, therefore, in embryo, the criticism of that vale of tears of which religion is the halo." Lenin said that "every religious idea and every idea of God is unutterable vileness ... of the most dangerous kind, 'contagion' of the most abominable kind. Millions of sins, filthy deeds, acts of violence and physical contagions ... are far less dangerous than the subtle, spiritual idea of God decked out in the smartest ideological constumes ..."
Sam Harris criticizes Western religion's reliance on divine authority as lending itself to authoritarianism and dogmatism. There is a correlation between religious fundamentalism and extrinsic religion (when religion is held because it serves ulterior interests) and authoritarianism, dogmatism, and prejudice. These arguments—combined with historical events that are argued to demonstrate the dangers of religion, such as the Crusades, inquisitions, witch trials, and terrorist attacks—have been used in response to claims of beneficial effects of belief in religion. Believers counter-argue that some regimes that espouse atheism, such as the Soviet Union, have also been guilty of mass murder. এর প্রতিক্রিয়ায় স্যাম হ্যারিস এবং রিচার্ড ডকিন্স বলেন, স্ট্যালিন যে নৃশংসতা চালিয়েছে তা কখনোই নাস্তিক্যবাদ দ্বারা প্রভাবিত হয়ে চালায় নি, সে মার্ক্সবাদী তত্ত্ব দ্বারা প্রভাবিত হওয়ায় এ নৃশংসতা সংগঠিত করেছে। স্ট্যালিন এবং মাও যদিও নাস্তিক, কিন্তু তারা তাদের কৃতকর্ম কখনোই নাস্তিক্যবাদের নাম ব্যবহার করে করে নি। তাই তাদের কৃতকর্মের ভার কখনোই নাস্তিক্যবাদের উপর পরবে না।
নব-নাস্তিক্যবাদ
একবিংশ শতাব্দীতে কয়েকজন নাস্তিক গবেষক ও সাংবাদিকের প্রচেষ্টায় নাস্তিক্যবাদের একটি নতুন ধারা বেড়ে উঠেছে যাকে "নব-নাস্তিক্যবাদ" বা "New Atheism" নামে ডাকা হয়। ২০০৪ সালে স্যাম হ্যারিসের দি ইন্ড অব ফেইথ: রিলিজান, টেরর, এন্ড দ্যা ফিউচার অব রিজন বইয়ের মাধ্যমে নব-নাস্তিক্যবাদের যাত্রা শুরু হয়েছে বলে মনে করেন আরেক প্রখ্যাত নব-নাস্তিক ভিক্টর স্টেংগার। প্রকৃতপক্ষে স্যাম হ্যারিসের বই প্রকাশের পর এই ধারায় আরও ছয়টি বই প্রকাশিত হয় যার প্রায় সবগুলোই নিউ ইয়র্ক টাইমস বেস্ট সেলারে স্থান করে নিতে সমর্থ হয়। সব মিলিয়ে নিচের বইগুলোকেই নব-নাস্তিক্যবাদী সাহিত্যের প্রধান উদাহরণ হিসেবে আখ্যায়িত করা যায়:
শেষোক্ত বইয়ে ভিক্টর স্টেংগার এই ব্যক্তিদেরকেই নব-নাস্তিক্যবাদের প্রধান লেখক হিসেবে আখ্যায়িত করেছেন। উল্লেখ্য, নব-নাস্তিকেরা ধর্মের সরাসরি বিরোধিতা করেন। তারা ধর্মকে প্রমাণবিহীন বিশ্বাস বলে আখ্যায়িত করেন এবং এ ধরনের বিশ্বাসকে সমাজে যে ধরনের মর্যাদা দেয়া হয় সেটার কঠোর বিরোধিতা করেন।
পরিসংখ্যান
এককথায় নাস্তিকের সংখ্যা পরিমাপ করা দুরুহ। বিশ্বাস নিয়ে যে পোল করা হয়েছে সেখানকার উত্তরদাতাদের মধ্য থেকে নাস্তিক ধর্মবিশ্বাসী আধ্যাত্মিক শক্তিতে বিশ্বাসী এসব কিছুকেই ভিন্ন ভিন্ন পদে অঙ্কিত করা হয়েছে। একজন হিন্দু নাস্তিক নিজেকে একইসাথে হিন্দু ও নাস্তিক বলে দাবী করতে পারেন। এনসাইক্লোপিডিয়া ব্রিটানিকার ২০১০ সালের জরিপে প্রাপ্ত ফলাফল থেকে দেখা যায় পৃথিবীর মোট জনসংখ্যার ৯.৬ শতাংশ ধর্মবিশ্বাসহীন এবং ২ শতাংশ নাস্তিক হিসেবে বেড়ে উঠে; যার বিরাট অংশই এশিয়াতে বাস করে। এক্ষেত্রে নাস্তিক্যবাদী ধার্মিক যেমন বৌদ্ধদের অন্তর্ভুক্ত করা হয়নি। ২০০০ থেকে ২০১০ সালে নাস্তিক্যবাদের বাৎসরিক পরিবর্তন হয়েছে ০.১৭%। বৃহত্তর পরিসরে একটি পরিমাণ থেকে দেখা গিয়েছে, পৃথিবীজুড়ে ঈশ্বরে অবিশ্বাসীর সংখ্যা ৫০ কোটি থেকে ১১০ কোটির কাছাকাছি।
বৈশ্বিক উইন-গ্যালোপ ইন্টারন্যাশনাল জরিপ অনুযায়ী, ২০১২ সালে ১৩% উত্তরদাতা "আশ্বস্ত নাস্তিক"। ২০১৫ সালের হিসাবে ১১% আশ্বস্ত নাস্তিক (convinced atheists), and in 2017, 9% were "convinced atheists". , নিজেদের আশ্বস্ত নাস্তিক হিসেবে দেখে এরূপ শীর্ষ ১০ টি দেশ হলোঃ চীন (৪৭%), জাপান (৩১%), চেক প্রজাতন্ত্র (৩০%), ফ্রান্স (২৯%), দক্ষিণ কোরিয়া (১৫%), জার্মানি (১৫%), নেদারল্যান্ডস (১৪%), অস্ট্রিয়া (১০%), আইসল্যান্ড (১০%), অস্ট্রেলিয়া (১০%), এবং আয়ারল্যান্ড (১০%).
ইউরোপ মহাদেশ
২০১০ সালে ইউরোব্যারোমিটারের পোলে একটি বিবৃতির উপর জরিপ নিয়ে কাজ করা হয়েছিল, বিবৃতিটি ছিল "তুমি ঈশ্বর বা অলৌকিক কোনো কিছুর অস্তিত্বে বিশ্বাস করো না।" এই বিবৃতিটি সমর্থনের পরিমাণ সবচেয়ে বেশি ছিল ফ্রান্সে (৪০%), এরপর যথাক্রমে ক্রেজ রিপাবলিক (৩৭%), সুইডেন (৩৪%), নেদারল্যান্ড (৩০%), এস্তোনিয়া (২৯%), জার্মানি (২৭%), বেলজিয়াম (২৭%), যুক্তরাজ্য (২৫%), পোল্যান্ডে (৫%), গ্রিস (৪%), সাইপ্রাস (৩%), মাল্টা (২%), এবং রোমানিয়া (১%), ইউরোপীয় ইউনিয়নে সবমিলিয়ে ২০% এই বিবৃতি সমর্থন করে। ২০১২ সালে ইউরোব্যারোমিটার পোল থেকে দেখা গিয়েছে ১৬ শতাংশ মানুষ নিজেদের অবিশ্বাসী/সংশয়বাদী এবং ৭ শতাংশ নিজেদের নাস্তিক ভাবে।
২০১২ সালের পিউ রিসার্চ সেন্টারের জরিপ অনুযায়ী নাস্তিক এবং সংশয়বাদীদের মোট ১৮ শতাংশ ইউরোপীয় নিজেদের ধর্মহীন বলে দাবী করে। একইজরিপ অনুযায়ী ইউরোপের শুধুমাত্র দুইটি দেশে নাস্তিকতার হার সর্বোচ্চ: চেক প্রজাতন্ত্র (৭৫%) এবং এস্তোনিয়া (৬০%).
এশিয়া মহাদেশ
নাস্তিকের সংখ্যার ভিত্তিতে চারটি বৃহত্তম দেশ হলো যথাক্রমে: উত্তর কোরিয়া (৭১%), জাপান ৫৭%), হংকং (৫৬%), এবং চীন (৫২%).
অস্ট্রেলিয়া মহাদেশ
অস্ট্রেলীয়া ব্যুরো অব স্ট্যাটিটিক্সের জরিপ অনুযায়ী ৩০ শতাংশ অস্ট্রেলীয়দের কোনো ধর্ম নেই।
২০১৩ সালের আদমশুমারী অনুযায়ী ৪২ শতাংশ নিউজিল্যান্ডবাসী নিজেদের ধর্ম নেই বলে দাবী করেছে, ১৯৯১ সালে এই পরিমাণ ছিল ৩০ শতাংশ। নারীর তুলনায় পুরুষ নিজেকে অধিক ধর্মহীন দাবী করেছে।
আমেরিকা মহাদেশ
২০১৪ সালের ওয়ার্ল্ড ভ্যালু সার্ভের জরিপ অনুযায়ী ৪.৪ শতাংশ মার্কিনী নিজেদের, স্বঘোষিত নাস্তিক ভাবেন। যাইহোক, একই জরিপ অনুযায়ী প্রত্যুত্তরে ১১.১ শতাংশ উত্তরদাতা বলেন, তারা ঈশ্বরে বিশ্বাস করেন না। ১৯৮৪ সালে, যা ছিল ১.১ শতাংশ নাসিক এবং ২.২ শতাংশ ঈশ্বরে অবিশ্বাসী। ২০১৪ সালের পিউ রিসার্চ জরিপ মতে ৩.১ শতাংশ প্রাপ্তবয়স্ক মানুষ নিজেদের নাস্তিক বলে অভিহিত করেন। ২০১৫ সালে জেনারেল সোশিওলজিক্যাল জরিপ অনুযায়ী যুক্তরাষ্ট্রে নাস্তিক এবং সংশয়বাদীর সংখ্যা ২৩ বছর ধরে প্রায় একই আছে। ১৯৯১ সালে ২ শতাংশ মানুষ নিজেকে নাস্তিক এবং ৪ শতাংশ মানুষ নিজেকে সংশয়বাদী বলে দাবী করে এবং ২০১৪ সালে ৩ শতাংশ মানুষ নিজেকে নাস্তিক ও ৫ শতাংশ মানুষ নিজেকে সংশয়বাদী বলে দাবী করে।
ধর্মহীন
মার্কিন ফ্যামিলী সার্ভের ২০১৭ সালের জরিপ অনুযায়ী ৩৪ শতাংশ নিজেদের ধর্মের সাথে সংযোগহীন বলে দাবী করেন (২৩ শতাংশ কোনো ধর্মের সাথে সংযোগহীন, ৬ শতাংশ সংশয়বাদী, ৫ শতাংশ নাস্তিক)। ২০১৪ সালে পিউ রিসার্চ সেন্টার মতে মার্কিনীদের ২২.৮ শতাংশ নিজেদের কোনো ধর্মের নয় বলে দাবী করেন যার মধ্যে  ৩.১ শতাংশ নিজেদের নাস্তিক এবং ৪ শতাংশ সংশয়বাদী বলে দাবী করেন। পিউরিসার্চ মতে ২৪ শতাংশ মানুষ নিজেদের ধর্মহীন ভাবেন।
আরব বিশ্ব
সাম্প্রতিক বছরগুলোতে আরব বিশ্বে নাস্তিকতার হার বাড়ছে। সরকারী কর্মকর্তাদের নিয়মিত অভিযান সত্ত্বেও বড় শহর যেমন কায়রোতে নাস্তিকরা ক্যাফে এবং সামাজিক মাধ্যমগুলোতে মিলিত হয়। ২০১২ সালের গ্যালোপ ইন্টারন্যাশন্যাল জরিপ অনুযায়ী ৫ শতাংশ সৌদি নিজেদের "আশ্বস্ত নাস্তিক" বলে অভিহিত করেছে। যাইহোক, আরব বিশ্বে খুব কম সংখ্যক তরুণদের নিজস্ব বন্ধুবৃত্তে বা পরিচিতের মধ্যে নাস্তিক আছে। একটি গবেষণা মতে ১% এর কম মরক্কোতে, মিশরে, সৌদি আরব বা জর্ডানে এবং আরব আমিরাত, বাহরাইন, কুয়েত ও প্যালেস্টাইনে ৩ থেকে ৭ শতাংশ নাস্তিক আছে। এই দেশগুলোর মানুষকে যখন জিজ্ঞেস করা হয়, তারা তাদের স্থানীয় এলাকায় নাস্তিক শব্দটি শুনেছে কিনা, সেখানের শুধুমাত্র ৩ থেকে ৮ শতাংশ মানুষ জানায় তারা শুনেছে। একমাত্র আরব আমিরাত ব্যতিক্রম সেখানের ৫১ শতাংশ মানুষ শুনেছে।
সম্পদ এবং শিক্ষা
একটি গবেষণায় দেখা গিয়েছে যে আমেরিকায় সেক্যুলারিজম এবং নাস্তিক্যবাদের স্তরের সাথে শিক্ষার একটি ইতিবাচক আন্তঃসম্পর্ক জড়িত আছে। বিবর্তনীয় জীববিজ্ঞানী নিগেল বারবার মনে করেন, যেসব স্থানের মানুষ নিজেদেরকে অর্থনৈতিকভাবে স্বাবলম্বী মনে করছেন নাস্তিক্যবাদের স্ফুরণ সেখানেই ঘটেছে। যেসব স্থানে মানুষ তাদের ভবিষ্যৎ নিয়ে দুশ্চিন্তিত নয়, স্বাস্থ্য সুবিধা পর্যাপ্তভাবে পায়, দীর্ঘায়ু হন সেখানেই নাস্তিকতার উর্ধ্বগতি হয়। বিপরীতক্রমে উন্নয়নশীল দেশে নাস্তিকতার হার ক্রমহ্রাসমান হয়।
২০০৮ সালের গবেষণামতে গবেষকরা দেখেছেন, ইউরোপ এবং যুক্তরাষ্ট্রে বুদ্ধিমত্তার সাথে ধর্মীয় বিশ্বাসের নেতিবাচক সম্পর্ক রয়েছে। ১৩৭ দেশের স্যাম্পলে জাতীয় আইকিউ আর অবিশ্বাস এর আন্তঃসম্পর্ক ০.৬। বিবর্তনীয় মনস্তাত্ত্বিক নিগেল বারবার উদ্ধৃতি দিতে গিয়ে বলেন, নাস্তিকদের বেশি বুদ্ধিমান হওয়ার জন্য সামাজিক, পরিবেশগত শিক্ষা এবং সম্পদ সংক্রান্ত ফ্যাক্টর দিয়ে ভালভাবে ব্যাখ্যা করা যায় এবং এসব কিছুই ধর্মীয় বিশ্বাস হ্রাসের সাথে আন্তঃসম্পর্কিত। ধর্ম বেকুবি তৈরি করে; এবিষয়ে তিনি সন্দিহান। তার কারণ অনেক মানুষ আছেন যারা যথেষ্ট বুদ্ধিমান হওয়া সত্বেও ধার্মিক। কিন্তু একইসাথে তিনি বলেছেন এটাও সম্ভব হতে পারে ধর্মবিশ্বাস প্রত্যাখানের সাথে উচ্চমাত্রার বুদ্ধিমত্তা একটি সম্পর্ক আছে এবং বুদ্ধিমত্তা এবং ধর্মীয় বিশ্বাস প্রত্যাখানের মধ্যকার আন্তঃসম্পর্ক বেশ জটিল।
২০১৭ সালের গবেষণা মতে, ধার্মিক এবং নাস্তিক এর মধ্যকার তুলনা করলে দেখা যায় নাস্তিকদের বোঝার সক্ষমতাটা অনেক বেশি এর মধ্যকার পার্থক্য বয়স, শিক্ষা, এবং কোন দেশের সেই সামাজিকপরিসংখ্যানের উপর নির্ভর করেনা অর্থাৎ সমস্ত দেশ বা স্থানে নাস্তিকদের বুঝার সক্ষমতা সর্বোচ্চ থাকে।
নাস্তিকদের প্রতি দৃষ্টিভঙ্গী
পারিসংখ্যানিক ভাবে বিশ্বাস করা হয়, নাস্তিকরা মানসিকভাবে হীন দরিদ্র হয়ে থাকে। বিশ্বাসীরা তো বটেই, এমনকি কিছু নাস্তিক মনে করে, নাস্তিকরা অসৎ চরিত্রের হয়ে থাকে। এই অসৎ চারিত্রিক বৈশিষ্ট্য কিরূপ হতে পারে, তার বর্ণনার মধ্যে রয়েছে খুন করা থেকে শুরু করে রেস্তোরায় খাবারের বিল পরিশোধ না করা।  ২০১৬ সালে পিউ রিসার্চ সেন্টারের একটি প্রকাশনা মধ্যে দেখা গিয়েছে যে ফরাসি মানুষদের ১৫%, ৪৫ শতাংশ আমেরিকান এবং ৯৯% ইন্দোনেশীয় বিশ্বাস করে সৎ চরিত্রের অধিকারী হতে হলে অবশ্যই ঈশ্বরে বিশ্বাস করা প্রয়োজনীয়।
ওয়ার্ল্ড ওয়াইড ওয়েব কনসোর্টিয়াম
ওয়ার্ল্ড ওয়াইড ওয়েব কনসোর্টিয়াম (ইং: World Wide Web Consortium) হলো ওয়ার্ল্ড ওয়াইড ওয়েবের স্ট্যান্ডার্ড নির্ধারণকারী প্রতিষ্ঠান। এছাড়াও ডব্লিঊথ্রিসি শিক্ষা এবং প্রচারে অংশগ্রহণ করে, সফটওয়্যার তৈরিতে এবং ওয়েব সম্পর্কে আলোচনা জন্য একটি উন্মুক্ত ফোরাম হিসেবে কাজ করে। md abdul alim m2a এটি প্রতিষ্ঠা করেন।